CELEX: 32015R0151
Language: et
Date: 2015-01-30 00:00:00
Title: Komisjoni rakendusmäärus (EL) 2015/151, 30. jaanuar 2015 , millega muudetakse määruse (EL) nr 37/2010 lisa toimeaine doksütsükliini osas  EMPs kohaldatav tekst

31.1.2015   
            
            
               ET
            
            
               Euroopa Liidu Teataja
            
            
               L 26/13
            
         KOMISJONI RAKENDUSMÄÄRUS (EL) 2015/151,
   30. jaanuar 2015,
   millega muudetakse määruse (EL) nr 37/2010 lisa toimeaine doksütsükliini osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ette nähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni määruse (EL) nr 37/2010 (2) lisas.
            
         
               (3)
            
            
               Doksütsükliin on lisatud määruse (EL) nr 37/2010 lisa tabelisse 1 lubatud toimeainena kasutamiseks veiste (lihaskude, maks ja neerud) puhul, välja arvatud selliste loomade puhul, kellelt saadakse inimtoiduks ettenähtud piima, ning sigade (lihaskude, nahk ja rasvkude, maks ja neerud) ja kodulindude (lihaskude, nahk ja rasvkude, maks ja neerud) puhul, välja arvatud selliste loomade puhul, kellelt saadakse inimtoiduks ettenähtud mune.
            
         
               (4)
            
            
               Euroopa Ravimiametile on esitatud taotlus laiendada olemasolevat kannet doksütsükliini kohta küülikutele.
            
         
               (5)
            
            
               Kooskõlas määruse (EÜ) nr 470/2009 artikliga 5 peab Euroopa Ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul. Veterinaarravimite komitee soovitas kehtestada doksütsükliini jääkide piirnormi küülikute puhul ja ekstrapoleerida veiste, sigade, kodulindude ja küülikute suhtes kehtestatud doksütsükliini jääkide piirnormid kõigile toiduloomaliikidele.
            
         
               (6)
            
            
               Seepärast tuleks muuta doksütsükliini kannet määruse (EL) nr 37/2010 lisa tabelis 1, et lisada jääkide piirnormid kõigi toiduloomaliikide lihaskoe, rasvkoe, maksa ja neerude puhul, välja arvatud selliste loomade puhul, kellelt saadakse inimtoiduks ettenähtud piima ja mune.
            
         
               (7)
            
            
               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelis 1 asendatakse toimeainet doksütsükliini käsitlev kanne järgmisega.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Doksütsükliin
                  
                  
                     Doksütsükliin
                  
                  
                     Kõik toiduloomade liigid
                  
                  
                     100 μg/kg
                     300 μg/kg
                     300 μg/kg
                     600 μg/kg
                  
                  
                     Lihaskude
                     Rasvkude
                     Maks
                     Neerud
                  
                  
                     Kalade puhul hõlmab lihaskoe suhtes kehtiv jääkide piirnorm „lihaskude ja nahka loomulikes proportsioonides”.
                     Rasvkoe, maksa ja neerude suhtes kehtivaid jääkide piirnorme ei kohaldata kalade puhul.
                     Sigade ja kodulindude puhul hõlmab rasvkoe suhtes kehtiv jääkide piirnorm „nahka ja rasvkude loomulikes proportsioonides”.
                     Ei kasutata loomade puhul, kellelt saadakse inimtoiduks ettenähtud piima või mune.
                  
                  
                     Antibakteriaalsed ained/antibiootikumid”